Diari Oficial de la Generalitat Valenciana


Sumari del DOGV 9498, del 27-12-2022 (2022/11774)

Edicte sobre aprovació de les bases específiques del procés selectiu per a la cobertura en propietat d'una plaça de tècnic auxiliar d'informàtica, emmarcat en els processos d'estabilització d'ocupació temporal per concurs oposició.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9498

Data del DOGV
:   27-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11544


Data del document
:   24-11-2022

Organisme emissor
:   Ajuntament de Sedaví

Tipus de document
:   Edicte

Descriptors 

:   * Sedaví
    * concurs administratiu

Edicte sobre aprovació de les bases específiques del procés selectiu per a la cobertura en propietat d'una plaça de tècnic auxiliar d'informàtica, emmarcat en els processos d'estabilització d'ocupació temporal per concurs oposició. [2022/11800]  
Per Resolució d'alcaldia número 2376 2376, de 21 de novembre de 2022, es van aprovar les bases específiques i convocatòria del procés selectiu per a la cobertura en propietat d'una plaça de tècnic auxiliar d'informàtica de l'Ajuntament de Sedaví, emmarcat en els processos d'estabilització d'ocupació temporal per concurs oposició (article 2 de la Llei 20/2021).  
El text íntegre de les bases aprovades és el que hi ha tot seguit.  
  
Bases específiques del procés selectiu per a la cobertura en propietat d'una plaça de tècnic auxiliar d'informàtica de l'Ajuntament de Sedaví, emmarcat en els processos d'estabilització d'ocupació temporal per concurs oposició (article 2 de la Llei 20/2021).  
  
Primera. Objecte de la convocatòria i tramitació d'urgència  
1.1. Objecte de la convocatòria  
És objecte de les presents bases regular la convocatòria i el procés de selecció de personal funcionari de carrera i personal laboral fix, mitjançant procediment d'estabilització d'ocupació temporal per concurs oposició, dins del marc general d'execució de l'oferta pública d'ocupació extraordinària corresponent a l'exercici de l'any 2022, aprovada per la Resolució d'Alcaldia núm. 1084, de 26 de maig de 2022, i publicada en el Diari Oficial de la Generalitat Valenciana núm. 9350 de 30 de maig de 2022.  
Les característiques de les places estructurals vacants són:  
  
Denominació de la plaça Tècnic auxiliar informàtica  
Número de plaça 28F  
Règim Funcionari  
Unitat / àrea / escala / subescala Especial, tècnica: auxiliar  
Grup / subgrup / categoria professional C1  
Titulació exigible Batxillerat tècnic, grau mitjà d'Informàtica / graus universitaris en enginyeries informàtiques diverses  
Nre. de vacants 1  
Funcions encomanades Annex 1  
Sistema selectiu Concurs oposició  
Data des que està coberta temporalment i ininterrompudament 2.10.2017  
  
  
Les funcions que s'han de dur a terme són totes les corresponents a la plaça i, en concret, les que la relació de llocs de treball vigent a cada moment a l'Ajuntament assigne al lloc de treball al qual va resultar adscrita la persona seleccionada, així com qualsevol altra faena que, corresponent a la seua categoria professional, se li puga encomanar.  
  
Les retribucions a percebre són les corresponents a la plaça i al lloc de treball al qual va resultar adscrita la persona seleccionada, en atenció a la qualificació professional, la legislació i les consignacions pressupostàries vigents.  
1.2. Tramitació d'urgència  
Atesa la previsió continguda en la disposició addicional quarta de la Llei 20/2021, de 28 de desembre, de mesures urgents per a reduir la temporalitat en l'ocupació pública, i a la vista del que estableix l'article 33 de la Llei 39/2015, d'1 d'octubre, del procediment administratiu comú de les administracions públiques, es declara la tramitació d'urgència en el present procediment i tots els terminis previstos legalment es redueixen a la mitat, a excepció del termini fixat per a presentar instàncies i recursos.  
Segona. Condicions d'admissió d'aspirants  
Per a formar part en les proves de selecció, d'acord amb el que estableix l'article 56 del text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, s'han de reunir les condicions generals que hi ha tot seguit, en la data que finalitze el termini de presentació d'instàncies:  
  
a) Tindre la nacionalitat espanyola, sense perjudici del que disposa l'article 57 del text refós de la Llei de l'estatut bàsic de l'empleat públic aprovat pel Reial decret legislatiu 5/2015, de 30 d'octubre.  
  
b) Tindre la capacitat funcional per a complir les tasques.  
c) Tindre setze anys fets i no sobrepassar, en el seu cas, l'edat màxima de jubilació forçosa, per a accedir a l'ocupació pública.  
d) No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions similars a les que exercien en el cas del personal laboral, en el qual haguera sigut separat o inhabilitat. En el cas de ser nacional d'un altre Estat, no trobar-se en inhabilitació o en situació equivalent, ni haver tingut sanció disciplinària o equivalent que impedisca, en el seu Estat, en els mateixos termes, accedir a l'ocupació pública.  
e) Posseir la titulació exigida per a cada plaça.  
  
Tercera. Igualtat de condicions  
D'acord amb el que estableix el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, en l'article 37.1, en les presents proves s'admetran les persones amb diversitat funcional en igualtat de condicions que la resta d'aspirants. Les condicions personals d'aptitud per a exercir les funcions corresponents a les categories incloses s'ha d'acreditar, si escau, mitjançant dictamen vinculant expedit per un equip multiprofessional competent, que s'haurà d'emetre amb anterioritat a començar les proves selectives.  
Els òrgans de selecció han d'establir, segons l'Ordre PRE/1822/2006, de 9 de juny, per als aspirants amb diversitat funcional que així ho sol·liciten, les adaptacions possibles de temps i mitjans per a fer les proves. A dit efecte, les persones interessades hauran de presentar la petició concreta en la instància de participació en la convocatòria i, a l'efecte que els òrgans de selecció puguen valorar la procedència o no de la concessió del que se sol·licita, s'hi ha d'adjuntar el dictamen tècnic facultatiu de l'òrgan tècnic de qualificació del grau de minusvalidesa competent, que adredite de manera fefaent les circumstàncies de diversitat funcional permanent que donen origen al grau de minusvalidesa reconegut.  
  
  
Quarta. Forma, termini de presentació d'instàncies, documentació que s'ha de presentar i taxa  
La convocatòria de cada procediment de selecció s'ha d'aprovar per acord adoptat per la Junta de Govern Local, en virtut de la Resolució d'Alcaldia núm. 1245, de 16 de juliol de 2019.  
L'anunci de la convocatòria sense el text íntegre en el Boletín Oficial del Estado determinarà el començament del termini de presentar instàncies.  
Qui tinga interés a prendre part en el procés selectiu ha de presentar les instàncies omplint el formulari electrònic de participació que estarà operatiu a partir de l'endemà de la publicació de la convocatòria en el Boletín Oficial del Estado (BOE), en la seu electrònica de l'Ajuntament de Sedaví (https://sedavi.sede.dival.es/carpetaciudadana/tramite.aspx'idtramite=16306). En l'entorn dit s'han de fer tots els tràmits de presentació de la sol·licitud de participació i d'aportació de documents. Les sol·licituds s'han d'adreçar a l'Alcaldia-Presidència de l'Ajuntament, i quedaran anotades en el Registre electrònic general de l'Ajuntament, i s'han de presentar exclusivament pel procediment telemàtic descrit, d'acord amb el que estableix l'article 9.3.f de l'Ordenança municipal reguladora de l'Administració electrònica, a l'empara de l'article 14.3 de la Llei 39/2015.  
  
Les sol·licituds de participació s'han d'omplir seguint les instruccions que s'indiquen, i és necessari identificar-se en la mateixa seu electrònica mitjançant qualsevol dels sistemes d'identificació i firma electrònica admesos.  
La presentació per la via telemàtica permet:  
- La inscripció telemàtica en el model oficial.  
- Annexar documents a la sol·licitud de participació.  
- El pagament electrònic de les taxes.  
- El registre electrònic de la sol·licitud de participació.  
La sol·licitud de participació es considerarà presentada i registrada a l'Ajuntament de Sedaví en el moment en què es complete tot el procés telemàtic. Els aspirants han de guardar el justificant generat de registre i pagament, si escau, com a confirmació de la presentació telemàtica.  
  
Les sol·licituds de participació omplides o registrades per altres mitjans diferents a la via telemàtica indicada es consideraran com a no presentades en termini.  
No pagar les taxes per la via indicada en la present convocatòria o fer-ho fora de termini determinarà l'exclusió de l'aspirant, i no tindrà dret a participar en el procés selectiu objecte de la convocatòria.  
  
El termini per a presentar les instàncies és de vint dies hàbils comptadors a partir de l'endemà de la publicació de l'anunci de la convocatòria en el Boletín Oficial del Estado.  
Les bases íntegres es publicaran en el Diari Oficial de la Generalitat Valenciana i en la seu electrònica de l'Ajuntament; s'inserirà un extracte de la convocatòria en el Boletín Oficial del Estado.  
Qui hi participe i tinga algun tipus de discapacitat ho ha de fer constar en la instància, i declarar que reuneix les condicions que exigeix la normativa aplicable i indicar les adaptacions de temps i mitjans necessaris per a assegurar la seua participació en igualtat de condicions amb la resta d'aspirants. Ha d'adjuntar a la instància un certificat de discapacitat en què s'acrediten les deficiències permanents que han donat lloc al grau de discapacitat reconegut, perquè posteriorment el tribunal valore la procedència o no de les adaptacions sol·licitades. Una vegada analitzades les necessitats específiques de cadascuna de les persones aspirants amb aquestes condicions, el tribunal adoptarà les mesures necessàries d'adaptacions de temps i mitjans que seran publicades en la seu electrònica d'aquest ajuntament.  
Les dades personals incloses en la instància de participació seran tractades únicament per a la gestió del procés selectiu, és a dir, per a la pràctica de les proves de selecció i les comunicacions que s'hagen de fer. Quan faça falta publicar un acte administratiu que continga dades personals es farà de la manera que determina la disposició addicional setena de la Llei orgànica 3/2018, de 5 de desembre, de protecció de dades personals i garantia dels drets digitals. L'Ajuntament és el responsable del tractament d'aquestes dades.  
La documentació que s'ha de presentar és la següent:  
- Instància a través de formulari electrònic disponible en la seu electrònica de l'Ajuntament de Sedaví, degudament omplida i firmada.  
  
- Relació de mèrits baremables segons la fase de concurs descrita en la base setena de la present convocatòria, d'acord amb l'annex I, el qual estarà disponible en la seu electrònica de l'Ajuntament de Sedaví (PDF).  
- Documentació acreditativa dels requisits per a participar en el procés selectiu (titulació).  
- Documentació acreditativa dels mèrits a valorar amb un índex ordenat, d'acord amb el que estableixen les presents bases.  
  
- Documentació acreditativa de la discapacitat, si escau.  
D'acord amb l'article 5.1 de l'Ordenança fiscal reguladora de les taxes per concurrència a les proves selectives per a l'ingrés de personal, s'ha d'abonar una taxa de 45 - per a poder participar en el procés selectiu. No obstant això, la quantitat es pot veure reduïda en algun dels supòsits següents, de conformitat amb l'article 5.2 de la mateixa ordenança:  
«A) Estan exempts de pagament els subjectes passius que figuren com a demandants d'ocupació en l'INEM amb una antiguitat mínima de sis mesos, referida a la data de publicació de la convocatòria de les proves selectives en el (BOP o BOE), i que no perceben cap classe de prestació o subsidi. Per a aplicar l'exempció, el subjecte passiu ha d'acreditar, en el moment de presentar la sol·licitud d'inscripció, la condició de demandant d'ocupació.  
B) Quan el subjecte passiu siga una persona amb un grau de discapacitat igual o superior al 33 % s'aplicarà una reducció del 50 % sobre les tarifes recollides en el punt 1 del present article. Per a aplicar la tarifa dita, el subjecte passiu ha d'acreditar el grau de discapacitat presentant un certificat oficial vigent en la data de publicació de la convocatòria de les proves selectives en el (BOP o BOE) en el moment de presentar la sol·licitud d'inscripció i la còpia de l'autoliquidació ingressada.  
  
C) Quan el subjecte passiu siga membre d'una família nombrosa s'aplicarà una reducció del 20 per cent sobre les tarifes que hi ha en el punt primer del present article. La condició de membre d'una família nombrosa s'ha d'acreditar mitjançant la presentació de títol en vigor expedit per la Generalitat Valenciana en el moment de presentar la sol·licitud d'inscripció.»  
El pagament de la taxa corresponent s'ha de fer durant el procediment de presentació d'instàncies, en el pas corresponent al pagament de taxes, el qual serà perceptiu formalitzar a fi de poder continuar amb la presentació de sol·licituds per a participar en el procés selectiu.  
Tots els documents presentats en la instància s'han de firmar digitalment durant el procés telemàtic de presentació; i és obligatori, abans de registrar-los, firmar-los electrònicament mitjançant certificat digital admés segons l'article 10 de la Llei 39/2015, d'1 d'octubre, del procediment administratiu comú de les administracions públiques.  
  
  
Cinquena. Admissió d'aspirants  
En acabar el termini de presentació de sol·licituds (instància formalitzada telemàtica, degudament omplida i firmada), la Junta de Govern Local dictarà resolució en el termini de quinze dies hàbils, en què declararà aprovada la llista provisional d'admesos i exclosos. En la dita resolució, que es publicarà en el Diari Oficial de la Generalitat Valenciana i en la seu electrònica de l'Ajuntament, s'assenyalarà un termini de cinc dies hàbils per a esmena.  
En transcórrer el termini d'esmena, la Junta de Govern Local aprovarà la llista definitiva de persones aspirants admeses i excloses, que es publicarà en el Diari Oficial de la Generalitat Valenciana i en la seu electrònica de l'Ajuntament. En la mateixa publicació es farà constar el dia, l'hora i el lloc en què s'ha de fer la primera prova o crida; en definitiva, qualsevol decisió que adopte el tribunal de selecció i que hagen de conéixer els aspirants. Les successives proves, crides o decisions que adopte el tribunal es publicaran amb l'anunci corresponent del tauler d'anuncis de la seu electrònica de l'Ajuntament de Sedaví fins a finalitzar les proves selectives o, si és el cas, la fase de concurs, i n'hi ha prou amb la dita exposició, en la data que s'inicie, com a notificació amb caràcter general. La crida per a la sessió següent d'un mateix exercici s'ha de fer amb un termini mínim d'antelació de dotze hores, mentre que la convocatòria per a un exercici diferent ha de respectar un termini mínim de quaranta-huit hores. Això, no obstant, i si així ho troba convenient, el tribunal podrà disposar fer simultàniament diversos exercicis en una mateixa sessió. Igualment, en la mateixa resolució, s'haurà de fer constar la designació nominal del tribunal.  
  
  
Sisena. Tribunal qualificador  
D'acord amb el que estableix l'article 60 del text refós de la Llei de l'estatut bàsic de l'empleat públic, aprovat mitjançant el Reial decret legislatiu 5/2015, de 30 d'octubre, els òrgans de selecció han de ser col·legiats i la composició s'ha d'ajustar als principis d'imparcialitat i professionalitat dels membres, i s'ha de tendir, així mateix, a la paritat entre dona i home.  
El personal d'elecció o de designació política, el funcionari interí i l'eventual no poden formar part dels òrgans de selecció.  
  
La pertinença als òrgans de selecció és sempre a títol individual, no es pot tindre en representació o per compte de ningú.  
  
La composició del tribunal qualificador és la següent:  
  
  
Càrrec Identitat  
Presidència Secretari general de la corporació.  
Suplència de la presidència Interventor general de la corporació.  
Vocalies Tres empleats públics de l'Administració local o autonòmica, del mateix grup/sugbrup o superior a la requerida i preferentment en les funcions de l'objecte de la convocatòria.  
Suplència de les vocalies Tres empleats públics de l'Administració local o autonòmica, del mateix grup/sugbrup o superior a la requerida i preferentment en les funcions de l'objecte de la convocatòria.  
Secretaria Tècnic de l'Administració general del departament de Secretaria de l'Ajuntament de Sedaví  
Suplència Un empleat públic de l'Administració local o autonòmica, del mateix grup/sugbrup o superior a la requerida i preferentment de l'Ajuntament de Sedaví.  
  
  
El tribunal no es pot constituir ni actuar sense l'assistència de més de la mitat dels membres titulars o suplents, i hi ha d'estar en tot moment qui ocupen la presidència i la secretaria.  
El tribunal podrà disposar incorporar a la seua labor en el procés selectiu personal assessor especialista, en les proves que consideren o per als aspectes concrets del procés selectiu degut a l'especialització tècnica del treball a fer. La seua funció se circumscriu a un mer assessorament, és a dir, actuen amb veu, però sense vot; no participen en la presa de decisions del tribunal. El personal assessor ha de guardar sigil i confidencialitat sobre les dades i els assumptes sobre els quals tinguen coneixement a conseqüència de la col·laboració amb el tribunal.  
  
El tribunal pot designar personal col·laborador per al desenvolupament de les proves, que actuarà sota la seua direcció, quan la complexitat del procés selectiu ho aconselle.  
L'abstenció i recusació dels membres del tribunal ha de ser de conformitat amb els articles 23 i 24 de la Llei 40/2015, d'1 d'octubre, de règim jurídic del sector públic.  
El tribunal queda facultat per a resoldre els dubtes o incidències que se susciten, així com per a dictar les resolucions que es consideren oportunes per a la bona marxa del procés de referència en tot el que no preveien les presents bases, i hi és aplicable la normativa local i autonòmica en matèria d'accés a la funció pública.  
Les actuacions del tribunal poden ser impugnades mitjançant recurs d'alçada davant la Presidència, en el termini d'un mes a comptar des que aquestes es feren públiques, d'acord amb l'article 121 de la Llei 39/2015 del 30 d'octubre, del procediment administratiu comú de les administracions públiques. Per a la resolució del recurs, la presidència sol·licitarà un informe a l'òrgan de selecció que, en el seu cas, es tornarà a constituir a tals efectes.  
  
Setena. Sistema de selecció i desenvolupament dels processos  
Procediment de selecció  
El sistema de selecció és el concurs oposició.  
La valoració de la fase d'oposició serà del seixanta per cent i la del concurs, del quaranta per cent de la puntuació total, en la qual es tindrà en compte majorment l'experiència en el cos, escala, categoria o equivalent de què es tracte, entre altres mèrits.  
Perquè es valore la fase de concurs, els aspirants han d'haver obtingut com a mínim 30 punts en la fase d'oposició.  
Els programes dels exercicis teòrics de selecció els aprova cada corporació i han de contindre matèries comunes i matèries específiques en la proporció que determine la convocatòria no es regeixen pel que estableixen els articles 8 i 9 del Reial decret 896/1991, de 7 de juny, pels quals s'estableixen les regles bàsiques i els programes mínims als quals s'ha d'ajustar el procediment de selecció dels funcionaris d'Administració local.  
Els mèrits que s'al·leguen s'han d'haver obtingut o computat fins a la data de finalització del termini de presentació de sol·licituds, i s'han d'aportar junt amb la sol·licitud de participació en el procés. El criteri de baremació és el següent:  
Fase d'oposició:  
Els exercicis en la fase d'oposició estan constituïts per un qüestionari tipus test, que no és eliminatori, i una prova teoricopràctica, que és eliminatòria i caldrà superar-la per a baremar els mèrits de la fase de concurs. La puntuació total d'aquesta fase és d'un màxim de 60 punts.  
  
El nombre d'aprovats en aquesta fase serà el de les persones que la superen, encara que la xifra excedisca el nombre total de places que s'han de cobrir.  
La fase d'oposició és prèvia a la del concurs. Consistirà a fer dues proves d'aptitud obligatòries.  
Es convocarà els aspirants en crida única, i s'exclourà de l'oposició qui no hi comparega, excepte per causa de força major degudament acreditada i que així ho aprecie lliurement el tribunal.  
  
En qualsevol moment, el tribunal podrà requerir als opositors que acrediten la seua personalitat.  
Les persones que hi participen hi han d'acudir amb el NIF o, en defecte d'això, el passaport o el permís de conduir.  
En acabar la fase d'oposició, el tribunal valorarà els mèrits i serveis dels aspirants que es consideren com a aptes en la fase d'oposició.  
  
L'ordre d'actuació dels aspirants serà el determinat en el sorteig al qual es refereix el Reglament general d'ingrés del personal al servei de l'Administració de l'Estat (article 17 del Reial decret 364/1995) vigent l'any en què es facen les proves.  
  
Els exercicis de l'oposició són els següents:  
Exercici primer. Qüestionari tipus test: màxim 30 punts.  
De caràcter obligatori i no eliminatori, consistirà a completar un qüestionari tipus test de 70 preguntes sobre els temes que conté el temari inclòs en l'annex II de les presents bases. El test constarà de quatre respostes alternatives de les quals només una serà vàlida, en un temps màxim de 90 minuts.  
Per a corregir la prova es tindran en compte, en tot cas, les respostes errònies. Les respostes en blanc no comptabilitzen. Tampoc comptabilitzen les respostes fetes amb llapis. S'hi aplicarà la fórmula següent:  
  
  
A-(E/n-1)  
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ x 30  
 N  
  
«A» són encerts; «E» són errors; «n» és nombre de respostes alternatives per pregunta i «N» és nombre de preguntes.  
Igualment, hi haurà cinc preguntes de reserva que només es corregiran en cas de ser fer falta perquè se n'anul·le alguna de les setanta anteriors.  
La qualificació de l'exercici va de 0 a 30 punts.  
Exercici segon. Cas pràctic: màxim 30 punts.  
De caràcter obligatori eliminatori, consistirà a fer una prova teoricopràctica, amb una duració de noranta minuts, sobre el temari inclòs en la part específica de l'annex II. S'hi valorarà el desenvolupament i l'exposició del cas pràctic, així com altres que facen falta per a fer el supòsit.  
La qualificació de l'exercici és de 0 a 30 punts, i s'hi han d'obtindre un mínim de 15 punts per a superar-lo.  
Fase de concurs:  
D'acord amb l'article 2.4 de la Llei 20/2021, de 28 de desembre, de mesures urgents per a reduir la temporalitat en l'ocupació pública, el sistema de selecció serà el de concurs oposició, amb una valoració en la fase de concurs d'un quaranta per cent de la puntuació total, en la qual es tindrà en compte majoritàriament l'experiència en el cos, escala, categoria o equivalent de què es tracte en el marc de la negociació col·lectiva establida en l'article 37.1.c del text refós de la Llei de l'estatut bàsic de l'empleat públic.  
  
Només es valorarà qui supere l'exercici eliminatori de la fase d'oposició.  
Valoració de mèrits. La qualificació màxima de la fase de concurs és de 40 punts.  
Els mèrits que al·leguen els aspirants s'han d'haver obtingut o computat fins a la data de finalització del termini de presentació de sol·licituds. La manera d'acreditar-los és aportar l'informe de vida laboral de la Tresoreria de Seguretat Social, junt amb certificats de serveis prestats o contractes de treball. En cas de no aportar tots dos documents, no es podrà valorar l'experiència professional.  
  
Per a valorar els mèrits que s'acrediten, es tindrà en compte el que hi ha tot seguit.  
A. Experiència professional: fins a un màxim de 28 punts.  
Es valoraran els serveis previs que s'acrediten mitjançant certificació expedida pel corresponent registre de personal, excepte en el cas dels prestats a l'Ajuntament de Sedaví, cas en el qual n'hi ha prou amb una declaració en què s'indique el lloc ocupat i el període d'acompliment.  
- Experiència en places de l'Ajuntament de Sedaví, tant com a personal laboral com funcionari, pertanyents al mateix subgrup de titulació i amb les funcions corresponents al cos, escala, categoria o equivalent, al qual pertany la plaça que es convoca, a raó de 0,45 punts per mes sencer treballat (no s'hi valora la fracció).  
  
- Experiència com a funcionari públic o personal laboral, a raó de 0,20 punts per cada mes complet (no s'hi valora la fracció) de serveis públics en l'entitat Ajuntament de Sedaví, en altres llocs de treball diferents en la plaça objecte de la convocatòria.  
- Experiència en places d'altres administracions, pertanyents al mateix subgrup de titulació i amb les funcions corresponents al cos, escala, categoria o equivalent, al qual pertany la plaça que es convoque, a raó de 0,15 punts per mes sencer treballat (no s'hi valora la fracció).  
  
- Experiència en places d'altres administracions, pertanyents a diferent subgrup de titulació i amb les funcions corresponents al cos, escala, categoria o equivalent, al qual pertany la plaça que es convoque, a raó de 0,05 punts per mes sencer treballat (no s'hi valora la fracció).  
  
El treball fet en l'Administració s'ha de justificar mitjançant certificat de serveis prestats, expedit per l'òrgan competent, en el qual ha d'especificar la categoria professional. S'ha d'acompanyar d'informe de vida laboral de la Tresoreria de la Seguretat Social, amb expressió del grup de cotització dels períodes cotitzats.  
  
B. Altres mèrits: fins a un màxim de 12 punts.  
S'hi valoren els aspectes següents:  
B.1. Formació contínua: fins a un màxim de 8 punts, per haver concorregut amb aprofitament a cursos de formació i perfeccionament relacionats directament amb el lloc de treball, convocats o homologats per organismes i centres oficials amb el criteri següent:  
  
· De 200 hores o més: 4,00 punts per curs  
· De 150 a 199 hores: 3,00 punts per curs  
· De 100 a 149 hores: 2,00 punts per curs  
· De 50 a 99 hores: 1 punt per curs  
· De 10 a 49 hores: 0,50 punts per curs  
No es computaran els cursos de menys de 10 hores ni tampoc la mera assistència a jornades, ni s'acumularan cursos de duració inferior a les 10 hores.  
Els cursos s'han d'acreditar mitjançant el certificat corresponent, que obligatòriament ha d'indicar la denominació del curs, la matèria i les hores de duració.  
B.2. Superació d'exàmens: fins a un màxim de 2 punts, sota el següent criteri:  
Per haver superat algun dels exercicis per a l'accés al cos, escala o categoria a què vol accedir en el municipi de Sedaví: 1 punt per cada exercici.  
B.3. Coneixement del valencià: fins a un màxim de 2 punts, sota el següent criteri:  
Es puntua només el nivell més alt, s'ha d'acreditar mitjançant el certificat corresponent, d'acord amb l'Ordre 7/2017, de 2 de març, de la Conselleria d'Educació, Investigació, Cultura i Esport (publicada en el DOGV número 7993 del 06.03.2017), amb la relació següent:  
  
- Nivell A2: 0,4 punts (equiv. JQCV «Oral»)  
- Nivell B1: 0,8 punts (equiv. JQCV «Elemental»).  
- Nivell B2: 1,2 punts  
- Nivell C1: 1,6 punts (equiv. JQCV «Mitjà»).  
- Nivell C2: 2,00 punts (equiv. JQCV «Superior»).  
El tribunal no valorarà els mèrits que no estiguen acreditats en la forma descrita en cada convocatòria específica. En cap cas es valoraran mèrits no al·legats o no acreditats dins de termini. D'acord amb la Resolució de la Secretaria d'Estat de Funció Pública:  
- Els mèrits relatius als serveis prestats en la mateixa administració s'han d'al·legar amb indicació dels períodes de prestació de serveis, cosa que ha de comprovar el Departament de Personal.  
- Els serveis prestats en altres administracions s'han d'acreditar mitjançant una còpia autèntica del certificat expedit per l'òrgan corresponent.  
- Els mèrits per cursos de formació i especialització fets s'han d'acreditar mitjançant una còpia autèntica de la titulació corresponent.  
- Els mèrits per títols acadèmics s'han d'acreditar mitjançant la presentació de la còpia autèntica de la titulació corresponent.  
- Els exercicis superats en els anteriors processos selectius de la categoria convocada que s'al·leguen els comproven les unitats de personal competents, sense que faça falta que els aspirants presenten cap document acreditatiu.  
  
  
Huitena. Actes del tribunal i qualificació  
8.1. Actes del tribunal qualificador.  
La secretaria de l'òrgan de selecció estendrà acta de totes les sessions que es facen. Se'n publicarà un anunci amb un extracte, sempre que afecten els participants, en la seu electrònica de l'Ajuntament de Sedaví i es concedirà un termini de cinc dies hàbils per a presentar-hi al·legacions; al·legacions que s'han de presentar mitjançant registre general d'entrada de manera telemàtica.  
8.2. Qualificació.  
A qui supere la fase d'oposició se li aplicarà la puntuació obtinguda en la fase de concurs.  
La puntuació final serà l'obtinguda d'aplicar el percentatge establit per a la fase d'oposició més el percentatge establit per a la fase de concurs.  
El resultat de la suma d'una fase i altra, una vegada fetes les ponderacions en cada una, serà la puntuació final.  
En cas d'empat en les puntuacions finals es dirimirà, en primer lloc, a favor de qui tinga més antiguitat en el lloc de treball adscrit a la plaça convocada i objecte de la convocatòria.  
Si continua l'empat, es dirimirà rigorosament segons l'ordre següent:  
· Puntuació més alta en el primer exercici d'oposició  
· Puntuació més alta en el segon exercici d'oposició  
· Puntuació més alta en el mèrit de l'experiència professional (sumades, en el seu cas, les puntuacions obtingudes en els diversos subapartats)  
· Puntuació més alta en punt b.1) de fase de valoració de mèrits (formació)  
· Puntuació més alta en punt b.2) de fase de valoració de mèrits (superació d'exàmens).  
· Puntuació més alta en punt b.3) de fase de valoració de mèrits (valencià).  
En cas de continuar l'empat, es dirimirà per sorteig.  
  
Novena. Relació de persones aprovades, acreditació de requisits exigits i nomenament  
Una vegada acabada la qualificació de les persones que hi participen, el tribunal farà pública la relació d'aspirants segons la puntuació en la seu electrònica de l'Ajuntament.  
Les persones aspirants proposades acreditaran davant l'Administració, dins del termini de deu dies hàbils des que es publiquen en el Diari Oficial de la Generalitat Valenciana i en la seu electrònica de l'Ajuntament, els documents justificatius de les condicions de capacitat i requisits exigits en la convocatòria.  
Qui, dins del termini dit, i excepte els casos de força major, no presente la documentació o si de la documentació es deduïra que falta algun dels requisits exigits, no es podrà nomenar, i quedaran anul·lades totes les seues actuacions, sense perjudici de la responsabilitat en què puga incórrer per falsedat en les sol·licituds de participació.  
L'Alcaldia nomenarà funcionari l'aspirant que es propose. El nomenament esmentat es publicarà en el Diari Oficial de la Generalitat Valenciana, el Boletín Oficial del Estado i en la seu electrònica de l'Ajuntament. Una vegada publicat el nomenament com a funcionari, n'haurà de prendre possessió i incorporar-s'hi.  
En el cas de personal laboral, es formalitzarà el contracte de treball corresponent i la incorporació al lloc de treball dins del termini que s'establisca. Es podrà establir la superació del període de prova que corresponga d'acord amb la normativa laboral, amb la qual cosa culmina el procés i s'adquirirà la condició d'empleat públic.  
  
En formalitzar el contracte, s'ha de comunicar a l'oficina pública d'ocupació que corresponga, en el termini dels deu dies següents a concertar-lo; així mateix, s'ha d'informar la representació legal dels treballadors, mitjançant una còpia bàsica dels contractes subscrits.  
  
  
Desena. Constitució i funcionament de borsa d'ocupació  
Es preveu, per a les persones que no superen el procés selectiu, incloure-les en borses de personal funcionari interí o de personal laboral temporal específiques, o integrar-les en borses ja existents.  
En les borses s'integraran els candidats que, en haver participat en el procés selectiu corresponent, i no haver-lo superat, sí que hi hagen obtingut la puntuació de 30 punts. Qui ja forme part de les dites borses hi conservarà el lloc d'origen. Els nous candidats que no formaren part de la borsa per haver participat en el procés selectiu anterior s'inclouran al final, ordenats de manera descendent per la puntuació obtinguda en el present procés selectiu. En cas que no hi haja borsa, l'ordenació que s'establirà serà descendent, és a dir, començarà la borsa amb l'aspirant que haja obtingut la puntuació més alta en ordre descendent, i així successivament.  
  
Les crides es faran respectant l'ordre de prelació, que el determinarà la suma de la puntuació obtinguda que s'establisca en la convocatòria de la borsa corresponent.  
L'ordre de crida de les persones aspirants inscrites en la borsa en aquest ajuntament serà per: crida al primer aspirant disponible de la llista.  
La renúncia inicial a una oferta de treball, o la renúncia durant la vigència del contracte, no comporten l'exclusió de la borsa, però ocasionarà canviar-hi de lloc, i passar a ocupar l'últim lloc com a integrant de la borsa.  
Són causes que justifiquen la renúncia a una oferta de treball i que impliquen el manteniment dins de la borsa de treball:  
- Estar en situació d'ocupació, prestant serveis a l'Ajuntament com a personal contractat, en qualsevol de les formes admeses en dret, laboral o funcionari interí.  
- Estar en situació de suspensió per accident, baixa per malaltia, intervenció quirúrgica, ingrés hospitalari, maternitat, embaràs d'alt risc i situació de risc o necessitat acreditada per facultatiu que exigisca la lactància natural de menors de nou mesos. L'acreditació documentada de la finalització de tal circumstància donarà lloc a la reposició en el mateix lloc de la llista en les borses de treball en què es trobe la persona afectada.  
- Exercici de càrrec públic representatiu que impossibilite assistir a la faena.  
La borsa de treball estarà vigent fins que se'n constituïsca una de nova que la substituïsca.  
La borsa degudament actualitzada es trobarà publicada de manera permanent en la seu electrònica municipal.  
  
Onzena. Incompatibilitats  
Els aspirants que es proposen quedaran subjectes, en el seu cas, a complir les prescripcions contingudes en la Llei 53/1984, de 26 de desembre, sobre incompatibilitats del personal al servei de les administracions públiques, i altra normativa aplicable.  
  
Dotzena. Recursos i desistiment  
Les presents bases i convocatòria es poden impugnar d'acord amb el que estableix la Llei 39/2015, d'1 d'octubre, del procediment administratiu comú de les administracions públiques.  
Contra la convocatòria i les seues bases, que esgoten la via administrativa, es pot interposar recurs de reposició en el termini d'un mes davant de l'Alcaldia, prèviament al contenciós administratiu en el termini de dos mesos davant del Jutjat contenciós administratiu de València, a partir de l'endemà de publicació de l'anunci en el Diari Oficial de la Generalitat Valenciana (article 46 de la Llei 29/1998, de 13 de juliol, reguladora de la jurisdicció contenciosa administrativa).  
  
Si s'opta per interposar el recurs de reposició potestatiu, no es podrà interposar recurs contenciós administratiu fins que es resolga expressament o s'haja desestimat per silenci. Tot això sense perjudici que es puga exercir qualsevol altre recurs que es considere convenient.  
En qualsevol moment, sempre abans de la publicació de la llista provisional de persones admeses i excloses, la Presidència podrà modificar o deixar sense efecte la convocatòria o convocatòries mitjançant l'adopció de resolució, degudament motivada, de desistiment del procediment.  
  
  
Tretzena. Normativa aplicable  
En el que no preveuen les presents bases s'ha d'aplicar el que disposen:  
- el Reial decret legislatiu 5/2015, de 30 d'octubre pel qual s'aprova el text refós de l'Estatut bàsic de l'empleat públic (TREBEP)  
  
- la Llei 7/1985, de 2 d'abril, reguladora de les bases de règim local (LRBRL)  
- el Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local  
  
- el Reial decret 896/1991, de 7 de juny, pel qual s'estableixen les regles bàsiques i els programes mínims a què s'ha d'ajustar el procediment de selecció dels funcionaris d'Administració local, amb l'abast ?bàsic- de la disposició final primera (RDPM)  
- la Llei 4/2021, de 16 d'abril, de la funció pública valenciana (LFPV)  
- la Llei 20/2021, de 28 de desembre, de mesures urgents per a reduir la temporalitat en l'ocupació pública  
- el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana  
- el Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat  
  
- la Resolució de la Secretaria d'Estat de Funció Pública sobre les orientacions per a posar en marxa els processos d'estabilització derivats de la Llei 20/2021, de 28 de desembre, de mesures urgents per a reduir la temporalitat en l'ocupació pública.  
  
Catorzena. Informació sobre protecció de dades personals. Llei orgànica 3/2018, de 7 de desembre (LOPDGDD)  
L'Ajuntament de Sedaví és responsable del tractament de les dades personals, es pot adreçar a l'Ajuntament mitjançant carta al domicili o seu electrònica. La finalitat del tractament de les dades és gestionar els assumptes relacionats amb els processos de selecció de personal per part del Departament de Personal de l'Ajuntament de Sedaví.  
  
El tractament elabora perfils sobre la base de les proves selectives fetes, els quals poden ser objecte de tractament automatitzat per a determinar persones admeses o excloses del procés. Les dades personals, així com les qualificacions o avaluacions obtingudes en el procés de selecció, les pot publicar l'Ajuntament de Sedaví sobre la base del principi de transparència que regeix aquests processos. Així mateix, aquestes dades poden ser cedides a les administracions públiques la intervenció de les quals poguera ser necessària per a la tramitació o control d'aquests assumptes, a les entitats el concurs de les quals siga necessari en la tramitació d'aquests i en la resta dels supòsits previstos per la llei.  
  
La legitimació per a fer el tractament dit està basada en l'exercici de poders públics conferits a qui és responsable del tractament o compliment d'una obligació legal aplicable a qui és responsable del tractament. Les dades personals seran conservades durant el període establit pel tractament, la legislació i els requeriments aplicables a la conservació d'informació per part de l'Administració pública. L'Ajuntament de Sedaví podrà verificar telemàticament les dades necessàries per a acreditar la identitat o el compliment d'altres requeriments, requisits o condicions de la convocatòria (llevat que la persona interessada s'hi opose expressament, cas en el qual haurà d'aportar fotocòpies dels documents corresponents), sense perjudici de la sol·licitud d'aportació de documents que l'Ajuntament puga dirigir a la persona interessada.  
  
No es fan transferències internacionals de dades.  
Drets: les persones interessades poden exercir els drets d'accés, rectificació, supressió, oposició, limitació del tractament, portabilitat i (si és el cas) retirada del consentiment prestat, amb una sol·licitud a l'Ajuntament de Sedaví, acompanyada d'un document acreditatiu de la seua identitat, a través d'instància en seu electrònica o per correu postal al Registre d'entrada.  
Així mateix, es poden dirigir a l'autoritat de control per a reclamar els seus drets.  
Sedaví, 24 de novembre de 2022.- L'alcalde: José Francisco Cabanes Alonso.  
  
  
ANNEX I  
Relació de mèrits a acreditar  
  
Cognoms Nom DNI  
  
   
  
  
  
  
Llista numerada de documents presentats per a acreditar els mèrits en la fase de concurs.  
  
1.   
2.   
3.   
4.   
5.   
6.   
7.   
8.   
9.   
10.   
11.   
12.   
13.   
14.   
15.   
16.   
17.   
18.   
19.   
20.   
21.   
22.   
23.   
24.   
25.   
26.   
27.   
28.   
29.   
30.   
31.   
32.   
33.   
34.   
35.   
36.   
37.   
38.   
39.   
  
  
  
ANNEX II  
Temari  
  
Part general:  
Tema 1. La Constitució Espanyola. Principis generals. Drets i deures fonamentals. La Llei. Classes de lleis.  
Tema 2. El reglament: concepte. La potestat reglamentària. L'acte administratiu. L'eficàcia dels actes administratius: el principi d'autotutela declarativa. La notificació: contingut, termini i pràctica. La notificació defectuosa. La publicació. L'execució dels actes administratius. El procediment administratiu. Recursos administratius.  
Tema 3. L'Administració local. Concepte. Entitats que abasta. El municipi: concepte. Òrgans de govern municipals.  
Tema 4. Personal al servei del sector públic local. Drets i obligacions.  
Tema 5. Els contractes del sector públic. Tipus de contractes. Especialitats de la contractació pública en l'àmbit de l'Administració local.  
  
  
Part específica:  
Tema 1. Sistema operatiu GNU Linux. Conceptes bàsics. Instal·lació, sistema de fitxers i particions.  
Tema 2. Sistema operatiu GNU Linux. Processador de comandaments, característiques i funcionalitats dels arxius. Llistar i buscar directoris i arxius. Mostrar i imprimir arxius i pipelines. Copiar, moure, eliminar i enllaçar arxius. Comparar, ordenar i modificar arxius. Generar i utilitzar llistes d'arxius.  
Tema 3. Sistema operatiu GNU Linux. Shell i programació amb scripts, utilització de processadors de textos vim i nano. Arrancada, parada i administració de treballs del sistema. Administrar recursos del sistema. Administració d'usuaris, grups i logins. Configuració de SAMBA per a compartir arxius. Gestió de permisos de carpetes i arxius.  
  
Tema 4. Sistemes operatius Windows Server. Administració i gestió del sistema operatiu. Rols i característiques. Administració de comptes d'usuaris i grups. Directives de seguretat local. Directives d'equip local, directori actiu i controlador de domini. Protocol LDAP.  
  
Tema 5. Tipus de còpies de seguretat, polítiques de còpia i procediments. Comandaments habituals per a fer còpies de seguretat en sistemes Windows i sistemes GNU Linux.  
Tema 6. Instal·lació i configuració de programari bàsic per a usuaris. Windows 10, 11. GNU Linux distribucions i gestors de paquets. Programari ofimàtic.  
Tema 7. Processadors de textos: Components d'un text. Pàgina, paràgraf, línia, paraula i caràcter. Estils, plantilles. Eines. Fulls de càlcul. Components fonamentals d'un full de càlcul. Funcions. Maneig d'arxius. Edició de dades. Interrelació amb altres programes. Formats. Eines. Programari, Libre Office MS Office  
Tema 8. L'arquitectura TCP/IP. Protocols. Encaminament IP i subxarxes. Conceptes bàsics d'interconnexió de xarxes locals. Característiques principals dels equips d'interconnexió de xarxes. Encaminament: conceptes fonamentals i protocols d'encaminament.  
Tema 9. Xarxes d'àrea local (LAN). Conceptes. Mitjans i maneres de transmissió. Topologies. Mode d'accés al mitjà. Protocols. Estàndards. Gestió de xarxes d'àrea local. Evolució i tendències. VLAN, seguretat i gestió del trànsit. Xarxes d'àrea local sense fil (WLAN). Protocols. Estàndards. Gestió de xarxes WLAN.  
Tema 10. Administració de servidors DHCP i DNS en servidors GNU Linux. Categorització i monitoratge de transmissions. Identificació, seguiment i resolució de colls de botella.  
Tema 11. Conceptes bàsics de CCTV en xarxes IP, videogravadors i càmeres.  
Tema 12. Sistemes de gestió de bases de dades relacionals: Funcions. Maneig de taules. Generació de consultes. Maneig de formularis. Generació d'informes. Intercanvi d'informació. Estàndards de connectivitat: ODBC i JDBC.  
Tema 13. Disseny conceptual de base de dades relacionals, elements bàsics de modelització: tipus d'entitats, atributs, claus, tipus de relacions, tipus d'entitats associatives, tipus d'entitats dèbils, operacions de disseny i criteris d'assignació de noms.  
Tema 14. Transformació del model conceptual al model relacional. Clau candidata, clau primària, clau alternativa, clau forana, atributs multivaluats, tipus de relacions, restriccions. Multiplicitats. Llenguatge de consulta estructurada SQL, característiques, DML i DDL.  
  
Tema 15. Fonaments de programació: Dades, emmagatzematge i manipulació. Constants i variables. Tipus abstractes de dades. Objectes  
  
Tema 16. Paradigmes i llenguatges de programació: declaratiu, imperatiu, programació estructurada, procedimental i modular. Programació orientada a objectes i programació conduïda per esdeveniments: característiques i llenguatges.  
Tema 17. Llenguatges de marques i transmissió i intercanvi de la informació: HTML, XML, SGML, GML, JSON, YAML. Aplicacions WEB. MVC. Llenguatges de programació de servidors, frameworks. Serveis WEB  
Tema 18. Virtualització en GNU Linux Qemu/kVM. Virtualització del CPD. Distribució dinàmica de treballs i de càrregues. Contenidors  
Tema 19. Virtualització del lloc de treball. Thin Client. Protocols d'accés remot. VPN i accés remot segur, PKI i PSK. Encaminament selectiu i distribució de càrregues en entorns virtuals de teletreball.  
  
Tema 20. Seguretat en el lloc de treball: Programari maliciós, classificació i eines de protecció i desinfecció. Compliment de l'ENS.  
  
Tema 21. Certificats digitals i firma electrònica. Propietats, instal·lació, configuració i funcionament en sistemes Windows i Linux. Autenticació i firma electrònica en Administració electrònica.  
Tema 22. Administració electrònica: document i expedient electrònic. Arxiu electrònic i firma longeva. Sistema de gestió d'expedients Uysacbjws@. Gestió de l'entitat, usuaris i grups. Integració amb aplicacions externes WS  
Tema 23. Reparació d'ordinadors personals. Muntatge, instal·lació, manteniment i reparació d'equips informàtics. Substitució i detecció de components avariats: Discs durs, memòries, targetes gràfiques, interfície de xarxa. Canvi d'equip en el lloc de treball: migració de dades d'usuari  
Tema 24. Configuració i administració d'impressores en xarxa. Configuració d'impressores en equips client en diferents sistemes operatius. Tipus de drivers d'impressió.